Γύθειο η πιο γνωστή λουτρόπολη της Λακωνίας\nΗ Αρεόπολη είναι ένας διατηρητέος οικισμός, που ξεχωρίζει για την ιδιαίτερη γοητεία του μανιάτικου τοπίου και την αρχιτεκτονική της. Μυτερά βράχια και λευκά, γκριζόλευκα - στο χρώμα του νερού - λιθάρια συνθέτουν ένα σκληρό και απόμακρο τοπίο. Οι κάτοικοί της, οι Μανιάτες, λαός τραχύς, ανεξάρτητος και σκληρός, έχτισαν τα σπίτια τους, που μοιάζουν με μικρά φρούρια, με τέτοιο τρόπο, που να προστατεύονται απόλυτα από τους επιδρομείς.\nΕίναι φτιαγμένα από πέτρα, με κατακόρυφη δόμηση και πολύ μικρά ανοίγματα, ψηλοί πύργοι και σκαρφαλωμένα σε υψώματα, για να τους εξασφαλίζουν καλή ορατότητα και έγκαιρο εντοπισμό του εχθρού.\nΠήρε το όνομά της από το θεό του πολέμου τον Άρη (Άρεος Πόλη), που ταυτόχρονα αντιπροσωπεύει την τιμή και την ανδρεία, για την οποία είναι περήφανοι οι Μανιάτες.\nΑπέχει 72 χιλιόμετρα από την Σπάρτη, ανήκει στην επαρχία Γυθείου και έχει 1.000 περίπου κατοίκους. Πρόκειται για μία από τις ελάχιστες περιοχές της Ελλάδας, που έζησε τα περισσότερα χρόνια ελεύθερη, χάρη στο χαρακτήρα των κατοίκων της, ενώ έπαιξε πρωταγωνιστικό ρόλο στον μεγάλο αγώνα για την απελευθέρωση.\nΑξίζει να επισκεφθείτε την Εκκλησία των Ταξιαρχών, που χτίστηκε τον 18ο αι., καθώς και την πέτρα, που χρησίμευε για στήριγμα της ελληνικής σημαίας κατά την επανάσταση του ' 21. Το Λιμένι, το επίνειο της Αρεόπολης, απ' όπου εξορμούσαν οι Μαυρομιχαλαίοι. Στο αρχοντικό τους σήμερα λειτουργεί μουσείο. Υπάρχουν ταβέρνες, καφετέριες - καφενεία και μπαρ. Κάθε χρόνο στις 17 Μαρτίου γιορτάζεται η επέτειος της τοπικής εξέγερσης της Επανάστασης του 1821. Στην Αρεόπολη θα φτάσετε με λεωφορείο από την Σπάρτη, ή το Γύθειο. Υπάρχουν ταξί. Στην περιοχή υπάρχουν για την διαμονή σας ξενοδοχεία και ενοικιαζόμενα δωμάτια - διαμερίσματα.\nΟρισμένοι πιστεύουν ότι η Μάνη είναι ένα από τα χωριά της Λακωνίας. Η αλήθεια είναι ότι πρόκειται για μια περιοχή της Νότιας Πελοποννήσου, που έχει έκταση 1.800 τετρ. χλμ. μεταξύ του νοητού τριγώνου Γυθείου - Καλαμάτας - Ακρ. Ταίναρου. Πιο συγκεκριμένα, αρχίζει 4 χιλιόμετρα βορειοανατολικά του Γυθείου, πλησιάζει την Καλαμάτα στη θέση του οικισμού Βέργα του Αλμυρού (η Καλαμάτα δεν είναι στη Μάνη) και εκτείνεται νότια του Ταύγετου σε όλο το μεσαίο δάχτυλο (ακρωτήριο) της Πελοποννήσου.\nΟ Ταύγετος είναι το σημείο τομής της Μάνης. Κατεβαίνοντας από βορρά προς νότο χωρίζει την Μάνη σε Ανατολική και Δυτική. Η Μάνη αποτελείται από τρεις επαρχίες, ενώ υπάρχουν 250 περίπου χωριά και μικροί οικισμοί, λουσμένοι στο φως, γεμάτα ελιές και φραγκοσυκιές.\nΧαρακτηριστικοί σε όλα σχεδόν τα χωριά είναι οι ψηλοί πέτρινοι πύργοι. Υπάρχουν 800 πύργοι και 6 κάστρα συνολικά. Πρόκειται για μια περιοχή ευαίσθητη στην τέχνη, την ποίηση, την ζωγραφική και την γλύπτική. Είναι ένας συνδιασμός από φως, αέρα και θάλασσα.\nΟι Μολάοι είναι η πρωτεύουσα της επαρχίας Επιδαύρου Λιμήρας. Απέχει 73 χιλιόμετρα από την Σπάρτη και έχει πληθυσμό 3.000 περίπου κατοίκους, οι οποίοι ασχολούνται κυρίως με τις αγροτικές καλλιέργειες. Αξίζει να επισκεφθείτε στην περιοχή τα ερείπια του Μεσαιωνικού Φρουρίου, που βρίσκεται στην τοποθεσία Παλαιόπυργος. Τους τρεις καταστραμένους Ναούς, από τους οποίους σώζονται μόνο τα ψηφιδωτά δάπεδα από τον 6ο αι. Επίσης δείτε την Εκκλησία του Αγίου Γεωργίου του 19ου αι. Υπάρχουν αρκετές ταβέρνες, καφενεία και μπαρ στην περιοχή.\nΗ παραλία της η Ελιά, είναι μία από τις ωραιότερες της Πελοποννήσου που προσφέρεται για μπάνιο. Υπάρχουν ξενοδοχεία και ενοικιαζόμενα δωμάτια - διαμερίσματα για την διαμονή σας. Στους Μολάους θα φτάσετε με λεωφορείο από την Σπάρτη, ή το Γύθειο. Από εδώ ξεκινάνε δρομολόγια για Συκιά, Μονεμβασιά, Ασωπό, Πλύτρα, Ρειχέο, Κυπαρίσσι, Βελιές, Τάλαντα, Νεάπολη, Βιγκλάφια, Πάκια, Ελιά, Σκάλα, Γύθειο.


«Τα ερείπια είναι πάντα θλιμμένα» – Ένα βραβευμένο θρίλερ στην ΕΡΤ2 | Κουτσομπολιό = gossip\n«Τα ερείπια είναι πάντα θλιμμένα» – Ένα βραβευμένο θρίλερ στην ΕΡΤ2\nΔημοσίευση: Παρ, 11/08/2019 - 10:00\nΤο εξαιρετικό θρίλερ, «Τα ερείπια είναι πάντα θλιμμένα» (Blue Ruin), παραγωγής ΗΠΑ 2013, έχουν την ευκαιρία να παρακολουθήσουν -σε Α’ τηλεοπτική μετάδοση- οι τηλεθεατές της ΕΡΤ2, την Παρασκευή 8 Νοεμβρίου 2019, στις 23:00.\nΣκηνοθεσία-σενάριο: Τζέρεμι Σολνιέ.\nΔιεύθυνση φωτογραφίας: Τζέρεμι Σολνιέ.\nΜουσική: Μπρουκ Μπλερ, Γουίλ Μπλερ.\nΠαίζουν: Μέικον Μπλερ, Έιμι Χάργκρεϊβς, Ντέιβιντ Τόμσον, Κέβιν Κόλακ, Ντέβιν Ράτρεϊ.\nΥπόθεση: Ο Ντουάιτ είναι άστεγος, ζει στο Μέριλαντ μαζεύοντας κονσερβοκούτια απ’ όπου βρει, ανοίγοντας σπίτια για να κάνει ένα μπάνιο, αναζητώντας τροφή στα σκουπίδια.\nΤο αυτοκίνητό του, μια μπλε Πόντιακ, είναι το σπίτι του, ένα σκουριασμένο σιδερένιο κουτί γεμάτο τρύπες από σφαίρες.\nΌταν ο Ντουάιτ βρει μπροστά του την αστυνομία δεν θα εκπλαγεί – μόνο που οι Αρχές δεν τον αναζητούν για τις παρανομίες του, αλλά για να τον ενημερώσουν ότι ο άνθρωπος που 20 χρόνια νωρίτερα δολοφόνησε τους γονείς του, βγήκε από τη φυλακή.\nΠανικόβλητος, ο Ντουάιτ ξεκινά ένα οδοιπορικό εκδίκησης, μόνο που αποδεικνύεται ανίκανος να το φέρει σε πέρας.\nΜια ιδιότυπη ταινία καταδίωξης με τολμηρή βία, κατάμαυρο χιούμορ κι έναν συναρπαστικό αντιήρωα, που δεν μπορεί παρά να σε παρασύρει στο ιλιγγιώδες ταξίδι του προς την καταστροφή.\nΈνα λιτό, μοχθηρό και κακό μέχρι το κόκκαλο θρίλερ εκδίκησης, ωδή στους αδελφούς Κοέν.\nΒραβείο FIPRESCI στο Δεκαπενθήμερο Σκηνοθετών του Φεστιβάλ Καννών.\nΒραβείο Καλύτερης Σκηνοθεσίας στο Φεστιβάλ της Χιχόν.\nΒραβείο Επιτροπής στο Φεστιβάλ του Μαρακές.\nΒραβείο Καλύτερης Ταινίας στο Φεστιβάλ της Βιρτζίνια.\nΒραβείο Καλύτερου Σεναρίου στο Φεστιβάλ της Χαβάης.\nΕπίσημη Συμμετοχή στα Φεστιβάλ του Τορόντο, του Σάντανς, της Μελβούρνης, του Λοκάρνο, του Ρότερνταμ, της Ντοβίλ, του Σικάγο, της Φιλαδέλφεια, του Τορίνο, του Ντένβερ και του American Film Institute.